bakit ang ugali'kilos nang cristiano'totoong malinis na di gaya dito, ang manga babae ay di nabubuyo tungcol sa lalaking makihalobilo. sapagca'ang anyo nang manga binyagan ay iba sa ating manga inaasal, ang manga babae ay iniingatan ang puri'salamin ang siyang cabagay. yaong camahalan nang canilang ayos maguing pangungusap at sa manga kilos, anopa'cung ating manga papanood bulaan ang hindi maganyac ang loob. ang manga balitang yao'nang mabatid nabihag ang puso nang haring si clovis, doon cay clotildeng balita nang dikit namahay sa puso ang laking pag ibig. di na natahimic yaong calooban at laguing ang dibdib ay gapos nang lumbay, dahil cay clotildeng baca di macamtan sa pagca at siya ay hindi binyagan. lalo nang lisanin ang haring si clovis nang manga balita na embajadores, parang namamalas sa caniyang titig yaong cay clotildeng cagandahang labis. uupo'titindig noo'tututupin saca magbubuntung hiningang malalim, hindi mapaghulo anhin mang isipin ang lalong mabuting paraang gagauin.